यात्री चढ़ाने के लिए बसकर्मियों में मारपीट
जमशेदपुर | भुइयांडीहस्थित बस स्टैंड में शनिवार को यात्री को बस में चढ़ाने के विवाद में नटराज ट्रेवल्स और चंद्रलोक ट्रेवल्स के कर्मचारियों में मारपीट हो घई। इस दौरान दोनों पक्षों ने गाली गलौज की और लात-घूंसे से मारपीट की। इससे बस स्टैंड में अफरा-तफरी मच गई। सूचना मिलने पर सीतारामडेरा थाना की पुलिस पहुंची। पुलिस को देख दोनों पक्ष शांत हो गए। पुलिस के अनुसार बस में यात्री चढ़ाने के लिए दोनों बस के कर्मचारियों के बीच विवाद हुआ था। हालांकि किसी पक्ष ने लिखित शिकायत नहीं की है।
hin_Deva hin_Deva